חוק הירושה (תיקון מס' 17), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2740, עמ' 866, 2018-07-25T00:00:00+03:00
התיקון קובע הליך חלופי למימוש חובות מהעיזבון המצויים בחשבון הבנק של הנפטר. ההליך מתבצע באמצעות פנייה של הגופים המנויים וביניהם רשות המסים בישראל, המוסד לביטוח לאומי, ורשויות מקומיות, לבנק. בכך נחסך הצורך של הנושים לפנות לבית המשפט לצורך גביית החובות. ההליך החלופי מותנה בהתקיימם של מספר תנאים המפורטים בתיקון ובהם: חלוף שנה מיום פטירתו של החייב, היותו של החוב חלוט, סך כל החוב הפסוק לטובת אותו זוכה אינו עולה על 20,000 שקלים חדשים. כן נקבעה חובת הרשות המבקשת כאמור לפנות לבנק לפרסם על חשבונה הודעה על כוונתה לגבות את החוב בהליך החלופי, ולידע את בן זוגו וילדיו של החייב או את יורשיו הידועים. 
הליך דומה נקבע ביחס לגבית חוב על פי חוק ההוצאה לפועל.